قبریم اوسته اوخو
آلا گؤزلوم، بو درد منی اؤلدورر،
سانما بو آزاردان آییلان منی
او زامان کی، اجل گولوم سولدورار،
قبریم اوسته اوخو، آی اؤلن، منی
موژگان اوخون چک بیر- بیر آت سینهیه،
معشوق گرک عاشیقینی سینایه
دئمه گینن دخی گلمه سینایه،
ائده بیلمز سندن آیری "لن" منی
هئچ گؤروکمور شفا اوزو بو درده،
یوخ، عزیزیم، چاره یقین بو درده،
قویون، باری، جان تاپشیریم بو درده،
ایندی کی، بیلمیسیز آی اؤلن منی
عشق بو خرابی توتدو تابینا،
منی سالدین زولفون پیچ و تابینا،
قوربان اولوم اورهیینین تابینا،
بیر یادا سالماسان آی ایلن منی
زولفون بورج عقرب بنزر یوز آیه،
بئله گون وار برابردیر یوز آیه،
نباتی، چاره یوخ دئسن یوز آیه،
سانج اجاق بیلمیرم آی ایلن منی
نباتی
سلام یاشایاسیز سیزه اوغورلار . . . زولال ایله قوللوغوزدایام http://torkizolal.blogfa.com
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab